ลูกสาว8ขวบฟันน้ำนมผุทั้งปากตอนนี้ยังไม่หลุดเลยมีแต่ซี่ข้างหน้าที่มีฟันแท้ขึ้นแล้ว ส่วนข้างล่างด้านหน้าก็ฟันน้ำนมไม่ผุแต่ยังไม่หลุด อยากทราบว่าฟันน้องจะหลุดไปเองหรือควรทำอย่างไรคะ แม่กลัวฟันแท้ลูกไม่ขึ้น เคยไปปรึกษาแล้วตอน6ขวบเขาไม่ถอนให้บอกรากยังแข็งแรงอยู่กลัวว่าฟันแท้ลูกจะไม่ขึ้นค่ะ ช่วยแนะนำที ขอบค่ะ
สวัสดีค่ะ ฟันน้ำนมเป็นชุดฟันที่ใช้เพื่อบดเคี้ยวอาหารในช่วงวัยเริ่มแรกของชีวิต เด็กจะมีฟันน้ำนม แล้วจะหลุดออกเพื่อให้ฟันแท้งอกขึ้นมาแทนที่เมื่อถึงเวลา ฟันน้ำนมจะหลุดหมดส่วนมากเมื่อเด็กอายุตั้งแต่ 8-13 ปี โดยซี่แรกอาจจะเริ่มหลุดตั้งแต่อายุ 3-4 ขวบค่ะอาการฟันผุเป็นการที่ฟันผุหรือกร่อนลงไปเป็นโพรงและอาจทำให้มีเลือดไหลออกมาได้ สาเหตุที่พบได้บ่อย รับประทานขนมหวานมาก แล้วไม่ยอมแปรงฟันเป็นต้น จึงควรกำจัดปัจจัยดังกล่าวการที่มีฟันผุที่ฟันน้ำนมนั้น หากเป็นผุระยะแรก จะแนะนำในการรับประทานอาหารและการทำความสะอาดหรือเคลือบหลุมร่องฟันไป กรณีที่ฟันผุยังไม่ได้ทำลายรากฟันและกระดูกเบ้าฟัน อาจจะแนะนำให้เก็บรักษาฟันน้ำนมไว้ใช้งาน รอจนฟันแท้จะขึ้นมาแทนที่ แต่หากเป็นฟันผุที่ทะลุเข้าไปถึงโพรงประสาทฟันแล้ว อาจจะต้องรักษาด้วยการรักษารากฟัน หรือถอนฟันแทนค่ะแนะนำให้พากลับไปพบทันตแพทย์ที่ดูแลเพื่อประเมินระยะของฟันผุและวางแผนการรักษาร่วมกันต่อไป